Document ID: 31975R2411

Padomes regula (EEK) Nr. 2411/75
(1975. gada 16. septembris)
par Nolīguma slēgšanu starp Eiropas Ekonomikas kopienu un Meksikas Savienotajām Valstīm
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. un 114. pantu,
ņemot vērā Komisijas ieteikumu,
tā kā būtu jānoslēdz Nolīgums, par kuru Eiropas Ekonomikas kopiena risina sarunas ar Meksikas Savienotajām Valstīm,
IR PIEŅĒMUSI ŠO REGULU.
1. pants
Ar šo Kopienas vārdā Eiropas Ekonomikas kopiena noslēdz Nolīgumu ar Meksikas Savienotajām Valstīm, kura teksts ir pievienots šai regulai.
2. pants
Padomes priekšsēdētājs saskaņā ar Nolīguma 12. pantu paziņo otrai līgumslēdzējai pusei par tādas kārtības izstrādes pabeigšanu attiecībā uz Kopienu, kas nepieciešama, lai šis nolīgums stātos spēkā.
3. pants
Apvienotajā komitejā, kas paredzēta Nolīguma 6. pantā, Kopienu pārstāv Eiropas Kopienu komisija, kurai palīdz dalībvalstu pārstāvji.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 16. septembrī

Labels: 18
15
5